เรื่องร้องเรียน: สถานที่บันเทิงเปิดในชุมชน และเปิดเกินเวลาถึงหกโมงเช้าทุกวัน แจ้งเรื่องไปก็ไม่มีการจัดการ เปิดเพลงส่งเสียงดังทุกวัน
การดำเนินการของเจ้าหน้าที่: สำนักงานเขตบางกอกใหญ่ขอขอบพระคุณท่านที่แจ้งเรื่องร้องเรียนเข้ามา ทางสำนักงานเขตได้ดำเนินการตรวจสอบแล้ว ขอเรียนแจ้งว่าเจ้าหน้าที่ฝ่ายสิ่งแวดล้อมและสุขาภิบาลได้ดำเนินการตรวจสอบข้อเท็จจริงเมื่อวันที่ 27 กุมภาพันธ์ 2566 เวลาประมาณ 14.30 น. พบอาคารเลขที่ 215, 217 และ 219 ถนนพาณิชยการธนบุรี แขวงวัดท่าพระ เขตบางกอกใหญ่  กรุงเทพมหานคร ใช้ชื่อสถานที่ว่า “รวมดาวพลาซ่า”  มีนายกิตติ เป็นผู้ดูแลอาคาร ขณะตรวจสอบภายในอาคารมีการป้องกันเสียงโดยบุผนังโดยใช้วัสดุซับเสียง ลักษณะอาคารประกอบการเป็นอาคารปิดมิดชิด อาจมีเสียงดังออกสู่ภายนอกขณะเปิด-ปิดประตู และอาจก่อให้เกิดความเดือดร้อนเรื่องเสียงดังแก่ผู้พักอาศัยใกล้เคียง จึงได้มีหนังสือแบบตรวจแนะนำของเจ้าพนักงานตามพระราชบัญญัติการสาธารณสุข พ.ศ.2565 ให้หาวิธีการหรือมาตรการในการป้องกันปัญหาเรื่องเสียงดัง โดยให้ระยะเวลาดำเนินการ 7 วัน กรณีร้องเรียนเรื่องเปิดเกินเวลา ได้มีหนังสือขอความอนุเคราะห์สถานีตำรวจนครบาลบางกอกใหญ่ดำเนินการในส่วนที่เกี่ยวข้องแล้ว ซึ่งจะได้ติดตามผลต่อไป ⭐️⭐️⭐️รบกวนท่านกดดาวให้แก่เจ้าหน้าที่เพื่อเป็นขวัญและกำลังใจ ในการปฏิบัติงานต่อไปค่ะ ขอบพระคุณอย่างยิ่งค่ะ🙏🙏🙏
ความเห็นของผู้แจ้ง: ดีค่ะ จัดการได้ไวมากๆค่ะ ขอบคุณแทนทุกคนค่ะ
พื้นที่: แขวงวัดท่าพระ เขตบางกอกใหญ่ กรุงเทพมหานคร